title: 2009/307/EZ: Odluka Vijeća od 30. ožujka 2009. o izmjeni Odluke 1999/70/EZ o vanjskim revizorima nacionalnih središnjih banaka s obzirom na vanjske revizore Deutsche Bundesbank

text:
230                  HR                               Službeni list Europske unije                                              01/Sv. 16
32009D0307
L 90/22                                           SLUŽBENI LIST EUROPSKE UNIJE                                                 2.4.2009.
                                                          ODLUKA VIJEĆA
                                                         od 30. ožujka 2009.
              o izmjeni Odluke 1999/70/EZ o vanjskim revizorima nacionalnih središnjih banaka s obzirom na
                                              vanjske revizore Deutsche Bundesbank
                                                            (2009/307/EZ)
VIJEĆE EUROPSKE UNIJE,                                                  (5)     Primjereno je slijediti preporuku Upravnog vijeća ESB-a i
                                                                                na odgovarajući način izmijeniti Odluku Vijeća
uzimajući u obzir Protokol o Statutu Europskog sustava središ                  1999/70/EZ (2).
njih banaka i Europske središnje banke priložen Ugovoru o
osnivanju Europske zajednice, a posebno njegov članak 27.               ODLUČILO JE:
stavak 1.,
                                                                                Članak 1.
uzimajući u obzir Preporuku Europske središnje banke
ESB/2009/3 od 16. veljače 2009. Vijeću Europske unije o vanj           Članak 1. stavak 2. Odluke 1999/70/EZ zamjenjuje se sljedećim:
skim revizorima za Deutsche Bundesbank (1),
budući da:                                                                  „2.   Ernst & Young AG Wirtschaftsprüfungsgesellschaft
                                                                            Steuerberatungsgesellschaft odobrava se kao vanjski revizor
(1)    Reviziju računa Europske središnje banke (ESB) i nacio              Deutsche Bundesbank za financijske godine od 2009. do
       nalnih središnjih banaka Eurosustava trebaju obavljati               2014.”.
       neovisni vanjski revizori koje preporuči Upravno vijeće
       ESB-a i odobri Vijeće Europske unije.                                                           Članak 2.
(2)    Mandat sadašnjih vanjskih revizora Deutsche Bundesbank           O ovoj se Odluci obavješćuje ESB.
       završava nakon revizije za financijsku godinu 2008.
       Potrebno je stoga imenovati vanjskog revizora od                                                Članak 3.
       financijske godine 2009.
                                                                        Ova se Odluka objavljuje u Službenom listu Europske unije.
(3)    Deutsche Bundesbank odabrala je Ernst & Young AG
       Wirtschaftsprüfungsgesellschaft    Steuerberatungsgesell
       schaft za svog vanjskog revizora za financijske godine           Sastavljeno u Bruxellesu 30. ožujka 2009.
       od 2009. do 2014.
(4)    Upravno vijeće ESB-a preporučilo je da se Ernst & Young                                                   Za Vijeće
       AG Wirtschaftsprüfungsgesellschaft Steuerberatungs
       gesellschaft imenuje vanjskim revizorom za Deutsche                                                       Predsjednik
       Bundesbank za financijske godine od 2009. do 2014.                                                        P. BENDL
(1) SL C 43, 21.2.2009., str. 1.                                        (2) SL L 22, 29.1.1999., str. 69.


title: 2009/513/EZ: Odluka Vijeća od 22. lipnja 2009. o sklapanju Sporazuma između Europske zajednice i Republike Armenije o određenim aspektima usluga u zračnom prometu

text:
               11/Sv. 119

               HR

               Službeni list Europske unije

               50

         32009D0513

               L 173/7

               SLUŽBENI LIST EUROPSKE UNIJE

         ODLUKA VIJEĆA
   od 22. lipnja 2009.
   o sklapanju Sporazuma između Europske zajednice i Republike Armenije o određenim aspektima usluga u zračnom prometu
   (2009/513/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s člankom 300. stavkom 2. prvom rečenicom prvog podstavka i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Vijeće je 5. lipnja 2003. ovlastilo Komisiju da otvori pregovore s trećim zemljama o zamjeni određenih odredaba u postojećim bilateralnim sporazumima sporazumom Zajednice.

               (2)

               Komisija je, u ime Zajednice pregovorima dogovorila Sporazum s Republikom Armenijom o određenim aspektima usluga u zračnom prometu (2) (Sporazum) u skladu s mehanizmima i direktivama iz Priloga Odluci Vijeća o ovlašćivanju Komisije da otvori pregovore s trećim zemljama o zamjeni određenih odredaba u postojećim bilateralnim sporazumima sporazumom Zajednice.

               (3)

               Sporazum je potpisan u ime Zajednice 9. prosinca 2008., podložno njegovom kasnijem sklapanju, u skladu s Odlukom Vijeća 2009/149/EZ (3).

               (4)

               Sporazum bi trebalo odobriti,

         ODLUČILO JE:
   Članak 1.
   Sporazum između Europske zajednice i Republike Armenije o određenim aspektima usluga u zračnom prometu odobrava se u ime Zajednice.
   Članak 2.
   Predsjednik Vijeća ovim je ovlašten imenovati osobu(-e) ovlaštenu(-e) za slanje obavijesti predviđene u članku 9. stavku 1. Sporazuma.

      Sastavljeno u Luxembourgu 22. lipnja 2009.

            Za Vijeće

            Predsjednik

         J. ŠEBESTA

      (1)  Mišljenje od 10.3.2009. (još nije objavljeno u Službenom listu).

      (2)  SL L 50, 21.2.2009., str. 22.

      (3)  SL L 50, 21.2.2009., str. 21.


title: 2005/442/EZ: Odluka Vijeća od 30. svibnja 2005. o usklađivanju naknada predviđenih Odlukom 2003/479/EZ o pravilima koja se primjenjuju na nacionalne stručnjake i vojno osoblje koji su upućeni Glavnom tajništvu Vijeća

text:
               18/Sv. 15

               HR

               Službeni list Europske unije

               66

         32005D0442

               L 153/32

               SLUŽBENI LIST EUROPSKE UNIJE

         ODLUKA VIJEĆA
   od 30. svibnja 2005.
   o usklađivanju naknada predviđenih Odlukom 2003/479/EZ o pravilima koja se primjenjuju na nacionalne stručnjake i vojno osoblje koji su upućeni Glavnom tajništvu Vijeća
   (2005/442/EZ)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. stavak 1.,
   uzimajući u obzir Ugovor o osnivanju Europske zajednice, a posebno njegov članak 207. stavak 2.,
   uzimajući u obzir Odluku 2003/479/EZ (1), a posebno njezin članak 15.,
   budući da:

               (1)

               Člankom 15. stavkom 7. Odluke 2003/479/EZ predviđa se da se dnevne i mjesečne naknade usklađuju svake godine bez retroaktivnog učinka, i to na temelju prilagodbe osnovnih plaća dužnosnika Zajednice u Bruxellesu i Luxembourgu.

               (2)

               Posljednje usklađivanje tih naknada predviđeno je Odlukom 2004/240/EZ, s učinkom od 1. travnja 2004.

               (3)

               Vijeće je Uredbom (EZ, Euratom) br. 31/2005 od 20. prosinca 2004. o usklađivanju primitaka od rada i mirovine dužnosnika i ostalih službenika Europskih zajednica te koeficijentima ispravka koji se pritom koriste, s učinkom od 1. srpnja 2004. (2), predvidjelo porast od 0,7 % za primitke od rada i mirovine dužnosnika Zajednice,

         ODLUČILO JE:
   Članak 1.
   1.   U članku 15. stavku 1. Odluke 2003/479/EZ iznosi 27,96 EUR i 111,83 EUR zamjenjuju se iznosima 28,16 EUR odnosno 112,61 EUR.
   2.   Tablica u članku 15. stavku 2. zamjenjuje se sljedećim:

                  „Udaljenost između mjesta zaposlenja i
                  mjesta upućivanja
                  (km)

                  Iznos u eurima

                  0-150

                  0

                  > 150

                  72,39

                  > 300

                  128,69

                  > 500

                  209,13

                  > 800

                  337,83

                  > 1 300

                  530,87

                  > 2 000

                  635,45”

   3.   U članku 15. stavku 4. iznos 27,96 EUR zamjenjuje se iznosom 28,16 EUR.
   Članak 2.
   Ova Odluka proizvodi pravne učinke od prvog dana mjeseca nakon mjeseca u kojem je donesena.

      Sastavljeno u Bruxellesu 30. svibnja 2005.

            Za Vijeće

            Predsjednik

         F. BODEN

      (1)  SL L 160, 28.6.2003., str. 72. Odluka kako je izmijenjena Odlukom 2004/240/EZ (SL L 74, 12.3.2004., str. 17.).

      (2)  SL L 8, 12.1.2005., str. 1.


title: 2011/523/EU: Odluka Vijeća od 2. rujna 2011. o djelomičnoj suspenziji primjene Sporazuma o suradnji između Europske ekonomske zajednice i Sirijske Arapske Republike

text:
               18/Sv. 11

               HR

               Službeni list Europske unije

               100

         32011D0523

               L 228/19

               SLUŽBENI LIST EUROPSKE UNIJE

         ODLUKA VIJEĆA
   od 2. rujna 2011.
   o djelomičnoj suspenziji primjene Sporazuma o suradnji između Europske ekonomske zajednice i Sirijske Arapske Republike
   (2011/523/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Europska ekonomska zajednica i Sirijska Arapska Republika su 18. siječnja 1977. sklopile Sporazum o suradnji (1) („Sporazum o suradnji”) radi promicanja opće suradnje s ciljem jačanja odnosa među strankama.

               (2)

               Sporazum o suradnji temelji se na zajedničkoj želji stranaka da održavaju i jačaju prijateljske odnose u skladu s načelima Povelje Ujedinjenih naroda.

               (3)

               Na temelju članka 3. stavka 5. Ugovora o Europskoj uniji, u svojim odnosima sa svijetom, Unija posebno doprinosi miru, sigurnosti i zaštiti ljudskih prava te strogom poštovanju i razvoju međunarodnog prava, uključujući poštovanje načela Povelje Ujedinjenih naroda.

               (4)

               U skladu s člankom 21. stavka 1. Ugovora o Europskoj uniji, djelovanje Unije na međunarodnoj sceni rukovodi se načelima koja su nadahnjivala samo njezino stvaranje, razvoj i proširenje i koja Unija nastoji promicati u svijetu, a to su: demokracija, vladavina prava, univerzalnost i nedjeljivost ljudskih prava i temeljnih sloboda, poštovanje ljudskog dostojanstva, načela jednakosti i solidarnosti te poštovanje načela Povelje Ujedinjenih naroda i međunarodnog prava.

               (5)

               Od ožujka 2011. uz rastuće nezadovoljstvo s gospodarstvom i politikom, jačaju prosvjedi protiv konkretnih zloupotreba vlasti sirijskih dužnosnika. Oprezni prosvjeti koji su počeli u marginaliziranim regijama razvili su se u opći ustanak. Sirijska tijela su reagirala i nastavljaju reagirati vrlo nasilno, uključujući pucanjem iz vatrenog oružja na mirne prosvjednike.

               (6)

               Visoka povjerenica UN-a za ljudska prava je 18. kolovoza 2011. na 17. posebnom zasjedanju Vijeća za ljudska prava dala izjavu o stanju ljudskih prava u Sirijskoj Arapskoj Republici u kojoj je podsjetila da je u svom izvješću od 18. kolovoza misija za utvrđivanje činjenica u Siriji koju je zatražilo Vijeće za ljudska prava utvrdila opće ili sustavno kršenje ljudskih prava od strane sirijskih sigurnosnih i vojnih snaga, uključujući ubojstva, prisilne nestanke, mučenja, lišavanje slobode i progon. Visoka povjerenica je smatrala da razmjer i priroda tih djela mogu predstavljati zločine protiv čovječnosti te je članove Vijeća sigurnosti pozvala da razmotre o prijavi trenutačnog stanja u Siriji Međunarodnom kaznenom sudu.

               (7)

               Istog dana Unija je osudila brutalnu kampanju koju Bashar al-Assad i njegov režim vode protiv vlastitog naroda i u kojoj su ubijeni ili ozlijeđeni mnogi sirijski građani. Unija je više puta naglasila da brutalna represija mora prestati, zatvoreni prosvjednici moraju biti pušteni, da mora biti omogućen slobodan pristup međunarodnih humanitarnih organizacija i organizacija za ljudska prava i medija te da treba započeti istinski i sveobuhvatan nacionalni dijalog. Međutim, sirijsko vodstvo nije se odazvalo na pozive Unije i šire međunarodne zajednice.

               (8)

               Vijeće za ljudska prava je 23. kolovoza 2011. usvojilo Rezoluciju u teškim kršenjima ljudskih prava u Sirijskoj Arapskoj Republici u kojoj je snažno osudilo nastavak teških kršenja ljudskih prava od strane sirijskih tijela, ponovilo svoj poziv sirijskim tijelima da poštuju svoje obveze na temelju međunarodnog prava, naglasilo potrebu za međunarodnom, transparentnom, neovisnom i hitnom istragom navodnih kršenja međunarodnog prava, uključujući mjere koje mogu predstavljati zločine protiv čovječnosti i da se one koji su za to odgovorni dovede pred lice pravde, te je odlučilo poslati neovisnu međunarodnu istražnu komisiju da istraži kršenja međunarodnih ljudskih prava u Siriji.

               (9)

               Prema preambuli Sporazuma o suradnji, obje stranke željele su sklapanjem Sporazuma pokazati zajedničku želju da održavaju i jačaju prijateljske odnose u skladu s načelima Povelje Ujedinjenih naroda. U trenutačnim okolnostima, Unija smatra da je trenutačna situacija u Siriji u jasnoj suprotnosti s načelima Povelje Ujedinjenih naroda koja čine temelj za suradnju između Sirije i Unije.

               (10)

               S obzirom na iznimno ozbiljna kršenja koje je Sirija počinila u suprotnosti s općim međunarodnim pravom i načelima Povelje Ujedinjenih naroda, Unija je odlučila donijeti dodatne mjere ograničavanja protiv sirijskog režima.

               (11)

               U vezi s tim, trebalo bi djelomično suspendirati primjenu Sporazuma o suradnji sve dok sirijska tijela ne prestanu sa sustavnim kršenima ljudskih prava i sve do trenutka kada će se moći smatrati da postupaju u skladu s općim međunarodnim pravom i načelima koja čine temelj Sporazuma o suradnji.

               (12)

               S obzirom da bi se suspenzija trebala odnositi na sirijska tijela, a ne na sirijski narod, obustavu treba biti ograničena. Budući da su sirova nafta i naftni derivati trenutačno proizvodi od čije prodaje najviše koristi ima sirijski režim i koji tako podupire svoje represivne politike, suspenziju Sporazuma treba ograničiti na sirovu naftu i naftne derivate,

         DONIJELO JE OVU ODLUKU:
   Članak 1.
   Članci 12., 14. i 15. Sporazuma o suradnji između Europske ekonomske zajednice i Sirijske Arapske Republike suspendiraju se u mjeri u kojoj se odnose na mjere navedene u Prilogu ovoj Odluci.
   Članak 2.
   O ovoj se Odluci obavješćuje Sirijsku Arapsku Republiku.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 2. rujna 2011.

            Za Vijeće

            Predsjednik

         M. DOWGIELEWICZ

      (1)  SL L 269, 27.9.1978., str. 2.

      PRILOG

         Popis mjera iz članka 1.

                  1.

                  uvoz sirove nafte i naftnih derivata u Uniju ako su:

                              (a)

                              podrijetlom iz Sirije; ili

                              (b)

                              izvezeni iz Sirije;

                  2.

                  kupnja sirove nafte ili naftnih derivata koji se nalaze u Siriji ili su podrijetlom iz Sirije;

                  3.

                  prijevoz sirove nafte ili naftnih derivata, ako su podrijetlom iz Sirije ili se izvoze iz Sirije u bilo koju drugu zemlju;

                  4.

                  izravno ili neizravno osiguravanje financiranja ili pružanje financijske pomoći, uključujući financijskih izvedenica, kao i osiguranja i reosiguranja, u vezi s točkama 1., 2. i 3.; i

                  5.

                  svjesno i namjerno sudjelovanje u aktivnostima čiji je cilj ili učinak zaobilaženje zabrana određenih u točkama 1., 2. 3. ili 4.


title: 2004/485/EZ: Odluka Vijeća od 26. travnja 2004. o izmjeni Odluke 2003/231/EZ o pristupanju Europske zajednice Protokolu o izmjeni Međunarodne konvencije o pojednostavljenju i usklađivanju carinskih postupaka (Konvencija iz Kyota)

text:
               02/Sv. 022

               HR

               Službeni list Europske unije

               124

         32004D0485

               L 162/113

               SLUŽBENI LIST EUROPSKE UNIJE

               26.04.2004.

      ODLUKA VIJEĆA

   od 26. travnja 2004.
   o izmjeni Odluke 2003/231/EZ o pristupanju Europske zajednice Protokolu o izmjeni Međunarodne konvencije o pojednostavljenju i usklađivanju carinskih postupaka (Konvencija iz Kyota)
   (2004/485/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s člankom 300. stavkom 2. prvim podstavkom, prvom rečenicom,
   uzimajući u obzir prijedlog Komisije,
   budući da:

               (1)

               Odlukom 2003/231/EZ (1) odobrava se pristupanje Zajednice Protokolu o izmjeni Konvencije iz Kyota, s izuzetkom Dodatka III. i predviđa da Zajednica položi instrument o pristupanju u isto vrijeme kada instrument o pristupanju polažu države članice.

               (2)

               Postoji mogućnost da neke države članice neće dovršiti ratifikaciju na nacionalnoj razini do 30. travnja 2004.

               (3)

               Neke od država koje će 1. svibnja 2004. pristupiti Europskoj uniji u skladu s Ugovorom o pristupanju iz 2003. već su kod Glavnog tajnika Vijeća za carinsku suradnju položile svoje instrumente o pristupanju Protokolu o izmjeni Konvencije iz Kyota, uključujući dodatke I. i II.

               (4)

               Potrebno je izbjeći pravnu situaciju u kojoj su neke od država članica članice međunarodne konvencije kojoj Zajednica još nije pristupila, iako većina odredaba Konvencije spada u isključivu nadležnost Zajednice.

               (5)

               Odluku 2003/231/EZ treba stoga na odgovarajući način izmijeniti,

         ODLUČILO JE:
   Članak 1.
   Članak 3. stavak 1. druga rečenica Odluke 2003/231/EZ zamjenjuje se sljedećim:

      „To polaganje održava se 30. travnja 2004., u isto vrijeme kada i polaganje instrumenata o pristupanju od strane država članica koje su do tog datuma dovršile svoje postupke pristupanja na nacionalnoj razini.”

   Članak 2.
   Ova se odluka objavljuje u Službenom listu Europske unije.

      Sastavljeno u Luxembourgu 26. travnja 2004.

            Za Vijeće

            Predsjednik

         J. WALSH

      (1)  SL L 86, 3.4.2003., str. 21.


title: 2007/840/EZ: Odluka Vijeća od 29. studenoga 2007. o sklapanju Sporazuma između Europske zajednice i Ukrajine o pojednostavljenju izdavanja viza

text:
               11/Sv. 120

               HR

               Službeni list Europske unije

               28

         32007D0840

               L 332/66

               SLUŽBENI LIST EUROPSKE UNIJE

         ODLUKA VIJEĆA
   od 29. studenoga 2007.
   o sklapanju Sporazuma između Europske zajednice i Ukrajine o pojednostavljenju izdavanja viza
   (2007/840/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 63. stavak 2. točku (b) podtočke i. i ii.; u vezi s prvom rečenicom prvog podstavka članka 300. stavka 2. te prvim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Komisija je u ime Europske zajednice pregovarala Sporazum s Ukrajinom o olakšavanju izdavanja viza.

               (2)

               U skladu s Odlukom Vijeća donesenom 12. lipnja 2007., Sporazum je u ime Europske zajednice potpisan 18. lipnja 2007. podložno njegovom mogućem kasnijem sklapanju.

               (3)

               Sporazum bi trebalo odobriti.

               (4)

               Sporazumom se uspostavlja Zajednički odbor za upravljanje Sporazumom, koji može donositi vlastiti poslovnik. U ovom je slučaju primjereno predvidjeti pojednostavljeni postupak određivanja stajališta Zajednice.

               (5)

               U skladu s Protokolom o stajalištu Ujedinjene Kraljevine i Irske te Protokolom koji uklapa schengensku pravnu stečevinu u okvir Europske unije, koji su priloženi Ugovoru o Europskoj uniji i Ugovoru o osnivanju Europske zajednice, Ujedinjena Kraljevina i Irska ne sudjeluju u donošenju ove odluke te njome nisu obvezane niti su podložne njezinoj primjeni.

               (6)

               U skladu s Protokolom o stajalištu Danske koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove odluke te njome nije obvezana niti je podložna njezinoj primjeni,

         ODLUČILO JE:
   Članak 1.
   Odobrava se, u ime Europske zajednice, Sporazum između Europske zajednice i Ukrajine o pojednostavnjenju izdavanja viza.
   Tekst Sporazuma priložen je ovoj Odluci.
   Članak 2.
   Predsjednik Vijeća daje obavijest predviđenu člankom 14. stavkom 1. Sporazuma (2).
   Članak 3.
   Komisija uz pomoć stručnjaka iz država članica zastupa Zajednicu u Zajedničkom odboru stručnjaka koji je uspostavljen člankom 12. Sporazuma.
   Članak 4.
   Nakon savjetovanja s posebnim odborom koji određuje Vijeće, Komisija zauzima stajalište Zajednice unutar Zajedničkog odbora stručnjaka po pitanju poslovnika kako je predviđeno člankom 12. stavkom 4. Sporazuma.
   Članak 5.
   Ova Odluka se objavljuje u Službenom listu Europske unije.

      Sastavljeno u Bruxellesu 29. studenoga 2007.

            Za Vijeće

            Predsjednik

         M. LINO

      (1)  Mišljenje doneseno 13. studenoga 2007. (još nije objavljeno u Službenom listu).

      (2)  Dan stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Europskog parlamenta (EU) 2015/1709 od 29. travnja 2015. o razrješnici za izvršenje proračuna zajedničkog poduzeća ENIAC za financijsku godinu 2013.

text:
               30.9.2015

               HR

               Službeni list Europske unije

               L 255/424

      ODLUKA EUROPSKOG PARLAMENTA (EU) 2015/1709
      od 29. travnja 2015.
      o razrješnici za izvršenje proračuna zajedničkog poduzeća ENIAC za financijsku godinu 2013.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju zajedničkog poduzeća ENIAC za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji zajedničkog poduzeća ENIAC za financijsku godinu 2013., zajedno s odgovorima zajedničkog poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti zajedničko poduzeće za izvršenje proračuna za financijsku godinu 2013. (05306/2015 – C8–0049/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 209.,

                  —

                  uzimajući u obzir Uredbu Vijeća (EZ) br. 72/2008 od 20. prosinca 2007. o osnivanju zajedničkog poduzeća ENIAC (5),

                  —

                  uzimajući u obzir Uredbu Vijeća (EU) br. 561/2014 od 6. svibnja 2014. o osnivanju zajedničkog poduzeća ECSEL (6), a posebno njezin članak 1. stavak 2. i članak 12.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (7),

                  —

                  uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (8),

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0104/2015),

         1.

            odgađa svoju Odluku o razrješnici izvršnom direktoru zajedničkog poduzeća ECSEL za izvršenje proračuna zajedničkog poduzeća ENIAC za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru zajedničkog poduzeća ECSEL, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 452, 16.12.2014., str. 26.

         (2)  SL C 452, 16.12.2014., str. 27.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 30, 4.2.2008., str. 21.

         (6)  SL L 169, 7.6.2014., str. 152.

         (7)  SL L 357, 31.12.2002., str. 72.

         (8)  SL L 38, 7.2.2014., str. 2.


title: Odluka Komisije od 9. prosinca 2016. o sklapanju, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji

text:
               15.12.2016

               HR

               Službeni list Europske unije

               C 467/16

         ODLUKA KOMISIJE
   od 9. prosinca 2016.
   o sklapanju, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji
   (2016/C 467/06)
   EUROPSKA KOMISIJA,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. stavak 2.,
   uzimajući u obzir Odluku Vijeća kojom se Komisiji, u ime Europske zajednice za atomsku energiju, odobrava sklapanje Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji,
   budući da:

               (1)

               Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane (dalje u tekstu „SSP”), potpisan je 16. lipnja 2008. i stupio je na snagu 1. lipnja 2015. (1)

               (2)

               Republika Hrvatska postala je država članica Europske unije 1. srpnja 2013.

               (3)

               U skladu s člankom 6. stavkom 2. drugim podstavkom Akta o uvjetima pristupanja Republike Hrvatske Europskoj uniji iz 2012. pristupanje Hrvatske SSP-u trebalo bi dogovoriti sklapanjem protokola uz SSP između Vijeća, koje odlučuje jednoglasno u ime država članica, i dotične treće zemlje.

               (4)

               Vijeće je 24. rujna 2012. ovlastilo Komisiju da započne pregovore s Bosnom i Hercegovinom radi sklapanja protokola uz SSP.

               (5)

               Ti su pregovori uspješno zaključeni te je Protokol uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji (dalje u tekstu „Protokol”) parafiran 18. srpnja 2016.

               (6)

               Protokolom su obuhvaćena pitanja iz nadležnosti Europske zajednice za atomsku energiju.

               (7)

               Protokol bi trebala sklopiti Komisija u ime Europske zajednice za atomsku energiju u pogledu pitanja iz nadležnosti Europske zajednice za atomsku energiju.

               (8)

               Vijeće je 21. studenog 2016. donijelo Odluku o odobrenju sklapanja Protokola od strane Europske komisije u ime Europske zajednice za atomsku energiju (2).

               (9)

               Potpisivanje i sklapanje Protokola podliježe posebnom postupku u pogledu pitanja obuhvaćenih Ugovorom o Europskoj uniji i Ugovorom o funkcioniranju Europske unije.

               (10)

               Protokol bi trebalo odobriti,

         ODLUČILA JE:
   Članak 1.
   Odobrava se sklapanje, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji.
   Tekst Protokola priložen je Odluci Vijeća o potpisivanju, u ime Europske unije i njezinih država članica, i privremenoj primjeni Protokola (3).
   Članak 2.
   Član Komisije zadužen za europsku politiku susjedstva i pregovore o proširenju ovlašćuje se za potpisivanje Protokola te deponiranje obavijesti iz članka 7. Protokola.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 9. prosinca 2016.

            Za Komisiju

         Johannes HAHN

            Član Komisije

      (1)  SL L 164, 30.6.2015., str. 2.

      (2)  Još nije objavljeno u Službenom listu.

      (3)  Još nije objavljeno u Službenom listu.


title: 2013/379/EU: Odluka Političkog i sigurnosnog odbora EU BAM Rafah/1/2013 od 9. srpnja 2013. o imenovanju voditelja Misije pomoći Europske unije za granični prijelaz Rafah (EU BAM Rafah)

text:
               16.7.2013

               HR

               Službeni list Europske unije

               L 193/19

         ODLUKA POLITIČKOG I SIGURNOSNOG ODBORA EU BAM RAFAH/1/2013
   od 9. srpnja 2013.
   o imenovanju voditelja Misije pomoći Europske unije za granični prijelaz Rafah (EU BAM Rafah)
   (2013/379/EU)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Zajedničku akciju Vijeća 2005/889/ZVSP od 25. studenog 2005. o uspostavi Misije pomoći Europske unije za granični prijelaz Rafah (EU BAM Rafah) (1), a posebno njezin članak 10. stavak 1.
   budući da:

               (1)

               U skladu sa Zajedničkom akcijom 2005/889/ZVSP, Politički i sigurnosni odbor ovlašten je, u skladu s člankom 38. Ugovora, donositi odgovarajuće odluke u svrhu obavljanja političkog nadzora i strateškog usmjeravanja Misije pomoći Europske unije za granični prijelaz Rafah (EU BAM Rafah), uključujući odluku o imenovanju voditelja misije.

               (2)

               Dana 23. svibnja 2013., visoki predstavnik Unije za vanjske poslove i sigurnosnu politiku predložio je imenovanje gdina Gerharda SCHLAUDRAFFA za voditelja misije EU BAM Rafah od 1. srpnja 2013. do 30. lipnja 2014.

               (3)

               Odlukom Vijeća 2013/355/ZVSP od 3. srpnja 2013. o izmjeni i produljenju Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah) (2) produljeno je trajanje misije EU BAM Rafah do 30. lipnja 2014.,

         DONIO JE OVU ODLUKU:
   Članak 1.
   G. Gerhard SCHLAUDRAFF imenuje se voditeljem Misije pomoći Europske unije za granični prijelaz Rafah (EU BAM Rafah) od 1. srpnja 2013. do 30. lipnja 2014.
   Članak 2.
   Ova Odluka stupa na snagu na dan donošenja.
   Primjenjuje se od 1. srpnja 2013.

      Sastavljeno u Bruxellesu 9. srpnja 2013.

            Za Politički i sigurnosni odbor

            Predsjednik

         W. STEVENS

      (1)  SL L 327, 14.12.2005., str. 28.

      (2)  SL L 185, 4.7.2013., str. 16.


title: Odluka Vijeća od 30. listopada 2013. o donošenju stajališta Vijeća o nacrtu izmjene proračuna br. 9 Europske unije za financijsku godinu 2013.

text:
               1.11.2013

               HR

               Službeni list Europske unije

               C 318/3

         ODLUKA VIJEĆA
   od 30. listopada 2013.
   o donošenju stajališta Vijeća o nacrtu izmjene proračuna br. 9 Europske unije za financijsku godinu 2013.
   2013/C 318/03
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegovim člankom 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
   budući da:

               —

               proračun Unije za financijsku godinu 2013. konačno je donesen 12. prosinca 2012. (2),

               —

               Komisija je 3. listopada 2013. podnijela prijedlog koji sadrži nacrt izmjene proračuna br. 9 za opći proračun za financijsku godinu 2013.,

               —

               s obzirom da nacrt izmjene proračuna br. 9. za opći proračun za 2013. treba donijeti bez odlaganja, opravdano je skratiti, u skladu s člankom 3. stavkom 3. Poslovnika Vijeća, osmotjedno razdoblje za obavješćivanje nacionalnih parlamenata, kao i desetodnevno razdoblje predviđeno za uvrštavanje točke na privremeni dnevni red Vijeća iz članka 4. Protokola br. 1 o ulozi nacionalnih parlamenata u Europskoj uniji,

         ODLUČILO JE:
   Jedini članak
   Stajalište Vijeća o nacrtu izmjene proračuna br. 9 Europske unije za financijsku godinu 2013. doneseno je 30. listopada 2013.
   Cjeloviti tekst dostupan je za čitanje ili preuzimanje na web-mjestu Vijeća: http://www.consilium.europa.eu/

      Sastavljeno u Bruxellesu 30. listopada 2013.

            Za Vijeće

            Predsjednik

         L. LINKEVIČIUS

      (1)  SL L 298, 26.10.2012., str. 1.

      (2)  SL L 66, 8.3.2013., str. 1., s ispravkom u SL L 134, 18.5.2013., str. 21.


title: Odluka Komisije (EU) 2017/451 оd 14. ožujka 2017. o odobravanju, u ime Europske unije, određenih izmjena Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije

text:
                  15.3.2017

                  HR

                  Službeni list Europske unije

                  L 69/34

            ODLUKA KOMISIJE (EU) 2017/451
      оd 14. ožujka 2017.
      o odobravanju, u ime Europske unije, određenih izmjena Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Odluku Vijeća (EU) 2016/870 od 24. svibnja 2016. o sklapanju, u ime Europske unije, Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije za razdoblje od četiri godine (1), a posebno njezin članak 3.,
      budući da:

                  (1)

                  Člankom 10. Sporazuma o partnerstvu u ribarstvu između Europske zajednice i Islamske Republike Mauritanije (2), dalje u tekstu: „Sporazum”, odobrenog Uredbom Vijeća (EZ) br. 1801/2006 (3), osnovan je Zajednički odbor nadležan za praćenje primjene navedenog Sporazuma, a posebno nadgledanje njegove provedbe, tumačenja i neometanog provođenja, te, prema potrebi, ponovno ocjenjivanje razine ribolovnih mogućnosti, a time i financijskog doprinosa.

                  (2)

                  U članku 1. stavku 1. Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije, dalje u tekstu: „Protokol”, odobrenoga Odlukom (EU) 2016/870, utvrđuju se ribolovne mogućnosti u okviru navedenog Sporazuma za razdoblje od četiri godine s početkom od 16. studenoga 2015., a u članku 2. stavku 1. Protokola utvrđuje se godišnji financijski doprinos za pristup plovila Unije mauritanijskoj ribolovnoj zoni.

                  (3)

                  U tablici iz članka 1. stavka 1. Protokola detaljno se navode ribolovne mogućnosti te se predviđa da se, na temelju raspoloživih znanstvenih mišljenja, stranke mogu u okviru Zajedničkog odbora dogovoriti o dodjeli ribolovnih mogućnosti za koćarice hladnjače za ribolov pridnenih vrsta za koje je utvrđen višak.

                  (4)

                  Bilo je predviđeno da se 15. i 16. studenoga 2016. održi izvanredni sastanak Zajedničkog odbora u Nouakchottu kako bi se donijela izmjena ribolovnih mogućnosti i primjenjivih uvjeta za obavljanje ribolovnih aktivnosti te financijskog doprinosa, uzimajući u obzir zahtjev Unije za uvođenje nove ribolovne kategorije za koćarice hladnjače za lov senegalskog oslića.

                  (5)

                  Komisija je prije predmetnog sastanka Zajedničkog odbora Vijeću dostavila pripremni dokument koji sadržava pojedinosti o predviđenom stajalištu Unije.

                  (6)

                  Vijeće je odobrilo predviđeno stajalište Unije u skladu s točkom 3. Priloga Odluci (EU) 2016/870.

                  (7)

                  Donesene izmjene, odnosno uvođenje nove kategorije ribolova za koćarice hladnjače za lov senegalskog oslića, uvjeti za obavljanje ribolovnih aktivnosti koji se primjenjuju na tu novu kategoriju i povećanje iznosa financijskog doprinosa za pristup, unesene su u Prilog 5. zapisniku s navedenog sastanka Zajedničkog odbora održanog 15. i 16. studenoga 2016.

                  (8)

                  Te bi izmjene trebalo odobriti u ime Unije,

            DONIJELA JE OVU ODLUKU:
      Članak 1.
      Izmjene Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije koje je Zajednički odbor osnovan člankom 10. predmetnog Sporazuma donio na sastanku održanom 15. i 16. studenoga 2016., a koje proizlaze iz Priloga 5. zapisniku, odobravaju se u ime Unije.
      Tekst Priloga 5. zapisniku sa sastanka Zajedničkog odbora održanoga 15. i 16. studenoga 2016. nalazi se u Prilogu ovoj Odluci.
      Članak 2.
      Ova Odluka stupa na snagu trećeg dana od dana objave u Službenom listu Europske unije.

         Sastavljeno u Bruxellesu 14. ožujka 2017.

               Za Komisiju

               Predsjednik

            Jean-Claude JUNCKER

         (1)  SL L 145, 2.6.2016., str. 1.

         (2)  SL L 343, 8.12.2006., str. 4.

         (3)  Uredba Vijeća (EZ) br. 1801/2006 od 30. studenoga 2006. o sklapanju Sporazuma o partnerstvu u ribarstvu između Europske zajednice i Islamske Republike Mauritanije (SL L 343, 8.12.2006., str. 1.).

         PRILOG
         Protokol, članak 2. stavci:

                     1.

                     Godišnji financijski doprinos za pristup plovila Europske unije mauritanijskoj ribolovnoj zoni iz članka 7. Sporazuma utvrđuje se na pedeset sedam milijuna petsto tisuća (57 500 000) EUR. Ovaj se stavak primjenjuje podložno odredbama članaka 5. do 10. te članka 16. ovog Protokola.

                     3.

                     Najveći dopušteni ulovi (kategorije 1, 2, 2.a, 3, 6, 7 i 8) i referentne tonaže (kategorije 4 i 5) utvrđuju se u tehničkim specifikacijama iz Priloga 1. ovom Protokolu. Određuju se na temelju kalendarske godine, od 1. siječnja do 31. prosinca dotične godine. Ako prvo i posljednje razdoblje primjene Protokola ne odgovaraju jednoj kalendarskoj godini, najveći dopušteni ulovi utvrđuju se pro rata temporis uzimajući u obzir kretanje raspodjele ulova, po ribolovnoj kategoriji, tijekom godine.

                     7.

                     U pogledu ribolovnih kategorija 4 i 5, ako ulov koji su ostvarili tunolovci Europske unije u mauritanijskoj ribolovnoj zoni premaši referentnu tonažu predviđenu za svaku od tih kategorija, iznos od pedeset sedam milijuna petsto tisuća (57 500 000) EUR financijskog doprinosa uvećava se, za svaku dodatnu ulovljenu tonu, za iznos pristojbe koji je utvrđen u odgovarajućim tehničkim specifikacijama za dotičnu godinu. Međutim, iznos koji Europska unija plaća za prekoračenje ne smije premašiti iznos koji odgovara dvostrukoj referentnoj tonaži. Kada količine koje ulove plovila Europske unije premaše dvostruku odgovarajuću referentnu tonažu, iznos za količinu koja premašuje to ograničenje uplaćuje se sljedeće godine.

               Tablica ribolovnih kategorija iz članka 1. stavka 1.:

                     Ribolovna kategorija

                     Najveći dopušteni ulovi i referentne tonaže

                     1

                     Ribarska plovila za lov rakova, osim jastoga i rakovica

                     5 000  tona

                     2

                     Koćarice (koje nisu hladnjače) i plovila s pridnenim parangalima za lov senegalskog oslića

                     6 000  tona

                     2.a

                     Koćarice (hladnjače) za lov senegalskog oslića

                     senegalski oslić 3 500  tona
                     lignja 1 450  tona
                     sipa 600 tona

                     3

                     Plovila za lov pridnenih vrsta osim senegalskog oslića, alatima koji nisu koće

                     3 000  tona

                     4

                     Tunolovci plivaričari

                     12 500  tona
                     (referentna tonaža)

                     5

                     Tunolovci s ribarskim štapovima i plovila s površinskim parangalima

                     7 500  tona
                     (referentna tonaža)

                     6

                     Koćarice hladnjače za pelagijski ribolov

                     225 000  tona (*1)

                     7

                     Plovila za pelagijski ribolov koja nisu hladnjače

                     15 000  tona (*2)

                     8

                     Glavonošci

                     [pm] tona

               Prilog, Dodatak 1. „Tehničke specifikacije”, nova specifikacija 2.a:

                     RIBOLOVNA KATEGORIJA 2.a:
                     KOĆARICE (HLADNJAČE) ZA LOV SENEGALSKOG OSLIĆA

               1.   Ribolovna zona

                                 (a)

                                 Sjeverno od 19° 15,60 S: zapadno od crte koja spaja sljedeće točke:

                                                20° 46,30 S

                                                17° 03,00 Z

                                                20° 36,00 S

                                                17° 11,00 Z

                                                20° 36,00 S

                                                17° 36,00 Z

                                                20° 03,00 S

                                                17° 36,00 Z

                                                19° 45,70 S

                                                17° 03,00 Z

                                                19° 29,00 S

                                                16° 51,50 Z

                                                19° 15,60 S

                                                16° 51,50 Z

                                                19° 15,60 S

                                                16° 49,60 Z

                                 (b)

                                 Južno od 19° 15,60 S do 17° 50,00 S: zapadno od crte od 18 nautičkih milja izračunano na temelju crte niske vode.

                                 (c)

                                 Južno od 17°50,00 S: zapadno od crte od 12 nautičkih milja izračunanih na temelju crte niske vode.

                           Granice zona izračunanih na temelju crte niske vode Zajednički odbor može zamijeniti nizom zemljopisnih koordinata.

                     Dopušteni ribolovni alati

                                 —

                                 Pridnena koća za lov oslića

                                 —

                                 Zabranjeno je udvajanje sake koće.

                                 —

                                 Zabranjeno je udvajanje konopa od kojega je ispletena saka koće.

                     Najmanja dopuštena veličina oka mreže

                     70 mm (koća)

                     Najmanje veličine

                     Za ribe se najmanja veličina mjeri od vrha usta do kraja repne peraje (ukupna duljina) (vidjeti Dodatak 7.).

                     Zajednički odbor može odrediti najmanju veličinu za vrste koje ovdje nisu navedene.

                     Usputni ulov

                     Dopušten

                     Zabranjen

                     25 % pridnenih vrsta riba (osim senegalskog oslića)

                     Glavonošci (osim lignje i sipe) i rakovi

                     Zajednički odbor može odrediti udio usputnog ulova za vrste koje ovdje nisu navedene.

                     Ribolovne mogućnosti/pristojbe

                     Razdoblje

                     Godina

                     Najveći dopušteni ulov (u tonama)

                     3 500

                     senegalski oslić (ciljana vrsta ulova)

                     1 450

                     lignja (sekundarna ciljana vrsta ulova)

                     600

                     sipa (sekundarna ciljana vrsta ulova)

                     Pristojba

                     70 EUR/t za senegalski oslić

                     575 EUR/t za lignju

                     250 EUR/t za sipu

                     90 EUR/t za usputni ulov

                     Pristojba se izračunava na kraju svakog tromjesečnog razdoblja u kojem je plovilu bio dopušten ribolov, uzimajući u obzir ulov ostvaren u tom razdoblju.
                     Uvjet za izdavanje povlastice jest predujam u iznosu od 1 000  EUR po plovilu, koji se odbija od ukupnog iznosa pristojbe, a uplaćuje se na početku svakog tromjesečnog razdoblja u kojem je plovilu bio dopušten ribolov.
                     Broj plovilâ s odobrenjem u danom trenutku ne smije prelaziti 6.

                     Biološki oporavak

                     Prema potrebi Zajednički odbor utvrđuje razdoblje biološkog oporavka na temelju znanstvenog mišljenja Zajedničkoga znanstvenog odbora.

                     Znanstveni promatrači

                     Odstupajući od pravila utvrđenoga u poglavlju X. točki 2. Priloga, tijekom svake ribolovne plovidbe na plovila će se ukrcati mauritanijski znanstveni promatrač.

                     Napomene

                     Pristojbe se utvrđuju za cjelokupno razdoblje primjene Protokola.

            (*1)  S dopuštenim prekoračenjem od 10 % koje ne utječe na financijski doprinos koji Europska unija plaća za pristup.

            (*2)  Ako se te ribolovne mogućnosti iskoriste, treba ih oduzeti od ukupnog dopuštenog ulova predviđenoga za kategoriju 6.


title: 1999/396/EZ, EZUČ, Euratom: Odluka Komisije od 2. lipnja 1999. o uvjetima za provođenje internih istraga u vezi sa sprečavanjem prijevara, korupcije i svih nezakonitih aktivnosti koje štete interesima Zajednice (priopćena pod brojem dokumenta SEC(1999) 802)

text:
               01/Sv. 002

               HR

               Službeni list Europske unije

               122

         31999D0396

               L 149/57

               SLUŽBENI LIST EUROPSKE UNIJE

               02.06.1999.

      ODLUKA KOMISIJE

   od 2. lipnja 1999.
   o uvjetima za provođenje internih istraga u vezi sa sprečavanjem prijevara, korupcije i svih nezakonitih aktivnosti koje štete interesima Zajednice
   (priopćena pod brojem dokumenta SEC(1999) 802)
   (1999/396/EZ, EZUČ, Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 218.,
   uzimajući u obzir Ugovor o osnivanju Europske zajednice za ugljen i čelik, a posebno njegov članak 16.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 131.,
   budući da:

               (1)

               Uredba (EZ) br. 1073/1999 Europskog parlamenta i Vijeća (1) i Uredba Vijeća (Euratom) br. 1074/1999 (2) o istragama koje provodi Europski ured za borbu protiv prijevara (u daljnjem tekstu „Ured”) propisuju da Ured pokreće i provodi administrativne istrage unutar institucija, tijela i ureda te agencija osnovanih od strane ili na temelju Ugovora o EZ-u ili Ugovora o Euratomu.

               (2)

               Odgovornost Ureda kako je utvrđena od strane Komisije nadilazi zaštitu financijskih interesa te uključuje sve aktivnosti vezane uz potrebu zaštite interesa Zajednice od nepravilnog postupanja koje može dovesti do upravnih ili kaznenih postupaka.

               (3)

               Djelokrug borbe protiv prijevara treba proširiti, a njezinu učinkovitost poboljšati korištenjem postojećeg stručnog znanja u području administrativnih istraga.

               (4)

               Komisija bi stoga na temelju upravne samostalnosti trebala povjeriti Uredu zadaću provedbe internih administrativnih istraga s ciljem rasvjetljavanja ozbiljnih situacija vezanih uz obavljanje profesionalnih dužnosti koje mogu predstavljati nepoštivanje obveza dužnosnika i službenika Zajednica kako je navedeno u člancima 11. i 12. drugom i trećem stavku, člancima 13., 14., 16. i članku 17. prvom stavku Pravilnika o osoblju za dužnosnike Europskih zajednica i Uvjeta Zaposlenja ostalih službenika (dalje u tekstu „Pravilnik o osoblju”), koje štete interesima tih Zajednica i koje bi mogle dovesti do stegovnih ili, u primjerenim slučajevima, kaznenih postupaka, ili teških povreda službene dužnosti iz članka 22. Pravilnika o osoblju, ili propusta u ispunjavanju analognih obveza članova Komisije ili osoblja Komisije koji ne podliježu Pravilniku o osoblju.

               (5)

               Te bi istrage trebalo provoditi u potpunom skladu s odgovarajućim odredbama Ugovorâ o osnivanju Europskih zajednica, a posebno Protokolom o povlasticama i imunitetima, tekstovima koji ih provode i Pravilnikom o osoblju.

               (6)

               Te bi istrage trebalo provoditi pod istovjetnim uvjetima u svim institucijama, tijelima, uredima i institucijama Zajednice; dodjeljivanje tog zadatka Uredu ne bi trebalo utjecati na odgovornosti samih institucija, tijela ili agencija te ne bi smjela ni na koji način umanjiti pravnu zaštitu dotičnih osoba.

               (7)

               Do izmjene i dopune Pravilnika o osoblju trebalo bi utvrditi konkretne mjere kojima će se odrediti kako članovi Komisije i njezini dužnosnici i službenici trebaju surađivati u neometanom odvijanju unutarnje istrage.

               (8)

               Trebalo bi staviti izvan snage Odluku Komisije od 14. srpnja 1998. o istragama koje je provela radna skupina „Koordinacija borbe protiv prijevare”, zajedno s provedbenim pravilima od 9. prosinca 1998.,

         ODLUČILA JE:
   Članak 1.
   Obveza suradnje s Uredom
   Glavni tajnik, službe i svi dužnosnici ili službenici Komisije moraju u potpunosti surađivati sa djelatnicima Ureda i pružiti svaku potrebnu pomoć oko istrage. S tim ciljem, oni pružaju djelatnicima Ureda sve korisne informacije i objašnjenja.
   Ne dovodeći u pitanje relevantne odredbe Ugovora o osnivanju Europskih zajednica, a posebno Protokol o povlasticama i imunitetima, kao ni tekstove donesene radi njihove provedbe, članovi Komisije u potpunosti surađuju s Uredom.
   Članak 2.
   Dužnost davanja informacija
   Svi dužnosnici ili službenici Glavnog tajništva koji imaju saznanja o dokazima na temelju kojih se može pretpostaviti postojanje mogućih slučajeva prijevare, korupcije ili nekih drugih nezakonitih aktivnosti štetnih interesima Zajednica, ili ozbiljnih situacija koje se odnose na obavljanje profesionalnih dužnosti koje mogu predstavljati nepridržavanje obveza dužnosnika ili službenika Zajednica što može dovesti do stegovnih ili, u odgovarajućim slučajevima, do kaznenih postupaka, ili nepridržavanja obveza koje proizlaze iz zakonodavstva Zajednice o članovima Vijeća i njegovih tijela u kontekstu dužnosti koje obavljaju u tom svojstvu, ako je takvo nepridržavanje štetno interesima Zajednice, moraju odmah bez odgode obavijestiti svojeg voditelja službe ili glavnog direktora ili, ako se smatra korisnim, glavnog tajnika Komisije ili izravno Ured.
   Glavni tajnik, glavni direktori i voditelji službi Komisije bez odlaganja prenose Uredu sve dokaze s kojima su upoznati, a na temelju kojih se može pretpostaviti postojanje nepravilnosti iz prvog stavka.
   Prema dužnosnicima ili službenicima Komisije ne smije se ni na koji način postupati na nepravedan ili diskriminirajući način zbog davanja informacija iz prvog i drugog stavka.
   Članovi Komisije koji dođu do saznanja o činjenicama iz prvog stavka obavještavaju predsjednika Komisije ili, ako smatraju korisnim, izravno Ured.
   Članak 3.
   Pomoć sigurnosnog ureda
   Na zahtjev ravnatelja Ureda, sigurnosni ured Komisije pomaže Uredu u praktičnoj provedbi istraga.
   Članak 4.
   Obavješćivanje zainteresiranih strana
   Kada se pojavi mogućnost uključenosti člana, dužnosnika ili službenika Komisije, bez odlaganja se obavješćuje zainteresiranu stranu ako to ne šteti istrazi. U svakom slučaju, ne mogu se donijeti zaključci koji se imenom odnose na člana, dužnosnika ili službenika Komisije kad je istraga zaključena bez da je da zainteresiranoj strani omogućeno da iznese svoja stajališta o svim činjenicama koje se na nju odnose.
   U slučajevima koji zahtijevaju zadržavanje potpune tajnosti za potrebe istrage i koji zahtijevaju uporabu istražnih radnji koje potpadaju pod nadležnost nacionalnih sudskih tijela, ispunjavanje obveze pozivanja člana, dužnosnika ili službenika Komisije na iznošenje stajališta može se odgoditi u dogovoru s predsjednikom Komisije odnosno glavnim tajnikom.
   Članak 5.
   Informacije o okončanju istrage bez poduzimanja daljnjih mjera
   Ako se nakon unutarnje istrage ne može dokazati utemeljenost optužbi protiv okrivljenog člana, dužnosnika ili službenika Komisije, interna istraga o njoj se zaključuje bez poduzimanja daljnjih mjera, odlukom ravnatelja Ureda koji o tome u pisanom obliku obavještava zainteresiranu stranu.
   Članak 6.
   Ukidanje imuniteta
   Svaki zahtjev nacionalne policije ili pravosudnog tijela u vezi s ukidanjem imuniteta od sudskih postupaka nekog od dužnosnika ili službenika Komisije u mogućim slučajevima prijevare, korupcije ili bilo koje druge nezakonite aktivnosti, prenosi se ravnatelju Ureda radi davanja mišljenja. Ako se zahtjev za ukidanje imuniteta odnosi na člana Komisije, o tome se obavještava se Ured.
   Članak 7.
   Stavljanje izvan snage
   Ovime se stavlja izvan snage Odluka Komisije od 14. srpnja 1998. o istragama koje je provela radna skupina „Koordinacija borbe protiv prijevare”, zajedno sa svojim provedbenim pravilima od 9. prosinca 1998.
   Članak 8.
   Datum stupanja na snagu
   Ova Odluka stupa na snagu 1. lipnja 1999.

      Sastavljeno u Bruxellesu 2. lipnja 1999.

            Za Komisiju

            Predsjednik

         Jacques SANTER

      (1)  SL L 136, 31.5.1999., str. 1.

      (2)  SL L 136, 31.5.1999., str. 8.


title: Odluka Vijeća (ZVSP) 2016/411 od 18. ožujka 2016. o izmjeni Odluke 2011/172/ZVSP o mjerama ograničavanja protiv određenih osoba, subjekata i tijela s obzirom na stanje u Egiptu

text:
               19.3.2016

               HR

               Službeni list Europske unije

               L 74/40

         ODLUKA VIJEĆA (ZVSP) 2016/411
   od 18. ožujka 2016.
   o izmjeni Odluke 2011/172/ZVSP o mjerama ograničavanja protiv određenih osoba, subjekata i tijela s obzirom na stanje u Egiptu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 21. ožujka 2011. donijelo Odluku 2011/172/ZVSP (1) o mjerama ograničavanja protiv određenih osoba, subjekata i tijela s obzirom na stanje u Egiptu.

               (2)

               Na temelju preispitivanja Odluke 2011/172/ZVSP mjere ograničavanja trebalo bi produljiti do 22. ožujka 2017.

               (3)

               Odluku 2011/172/ZVSP trebalo bi stoga u skladu s tim izmijeniti,

         DONIJELO JE OVU ODLUKU:
   Članak 1.
   U članku 5. Odluke 2011/172/ZVSP drugi stavak zamjenjuje se sljedećim:

      „Ova Odluka primjenjuje se do 22. ožujka 2017.”.

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 18. ožujka 2016.

            Za Vijeće

            Predsjednik

         A.G. KOENDERS

      (1)  Odluka Vijeća 2011/172/ZVSP od 21. ožujka 2011. o mjerama ograničavanja protiv određenih osoba, subjekata i tijela s obzirom na stanje u Egiptu (SL L 76, 22.3.2011., str. 63.).